సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కోహ్లీ లేకపోయినా భారత్ వరల్డ్ క్లాస్ టీమ్
వన్డే ఫార్మాట్‌లో జరగనున్న ఆసియా కప్‌లో భారత్, పాకిస్థాన్‌తో పాటు శ్రీలంక, బంగ్లాదేశ్, అఫ్గానిస్థాన్, హాంకాంగ్ జట్లు పోటీపడనున్నాయి.
Samayam Telugu | Updated:
Sep 13, 2018, 05:53PM IST
కెప్టెన్ విరాట్ కోహ్లీ జట్టులో లేకపోయినా భారత్ జట్టు వరల్డ్ క్లాస్ టీమ్ అని పాకిస్థాన్ ఫాస్ట్ బౌలర్ ఫహీమ్ అష్రఫ్ వెల్లడించాడు. యూఏఈ వేదికగా ఈనెల 15 నుంచి ఆసియా కప్ ప్రారంభంకానుండగా.. భారత్, పాకిస్థాన్ జట్లు 19న ఢీకొననున్నాయి. ఈ టోర్నీ నుంచి కోహ్లీకి విశ్రాంతినిచ్చిన సెలక్టర్లు అతని స్థానంలో రోహిత్ శర్మకి జట్టు పగ్గాలు అప్పగించిన విషయం తెలిసిందే.
ఆసియా కప్‌ కోసం ఇప్పటికే యూఏఈకి చేరుకున్న పాకిస్థాన్ టీమ్ ప్రస్తుతం అక్కడ ప్రాక్టీస్ చేస్తోంది. ఈ సందర్భంగా గురువారం మీడియాతో అష్రఫ్ మాట్లాడుతూ‘ యూఏఈ పరిస్థితుల్ని అలవాటు చేసుకునేందుకు పాకిస్థాన్ జట్టు నెట్స్‌లో కఠినంగా శ్రమిస్తోంది. భారత్‌పై మ్యాచ్ ఆడి.. అందులో మెరుగైన ప్రదర్శన చేయాలని పాక్ జట్టులోని ప్రతి ఒక్కరూ కలలు కంటున్నారు. విరాట్ కోహ్లీ జట్టులో లేకపోయినా టీమిండియా వరల్డ్ క్లాస్ టీమ్. కాబట్టి.. ఆ జట్టుని మేము తేలిగ్గా తీసుకోవడం లేదు. బౌలింగ్, బ్యాటింగ్, ఫీల్డింగ్‌లో అత్యుత్తమ ప్రదర్శన కనబర్చి భారత్‌పై గెలిచేందుకు ప్రయత్నిస్తాం’ అని అష్రఫ్ ధీమా వ్యక్తం చేశాడు.
వన్డే ఫార్మాట్‌లో జరగనున్న ఆసియా కప్‌లో భారత్, పాకిస్థాన్‌తో పాటు శ్రీలంక, బంగ్లాదేశ్, అఫ్గానిస్థాన్, హాంకాంగ్ జట్లు పోటీపడనున్నాయి.